text:
SIERRA LEONE AND GUINEA
Tinulongannak ni Jehova
Jay Campbell
NAYANAK 1966
NABAUTISARAN 1986
ABABA A PAKASARITAANNA Addaan iti polio a nagbalin a regular pioneer.
DIMMAKKELAK a paralisado ti bagik manipud siket agingga iti dapan. Nagnaedkami ken nanangko iti maysa a compound iti Freetown nga ayan ti dadduma pay a napanglaw a pamilia. Iti 18 a tawen, naminsan laeng a rimmuarak iti compound gapu ta mabain ken maamakak iti mabalin nga ibaga kaniak dagiti tattao.
Idi agtawenak iti 18, simrek iti compound-mi ti maysa a misionera a Saksi a ni Pauline Landis ket imbagana a yadalannak iti Biblia. Idi imbagak a diak ammo ti agbasa ken agsurat, kinunana nga isuronak pay isu a nagpayadalak.
Maragragsakanak kadagiti maad-adalko iti Biblia. Maysa nga aldaw, dinamagko ken Pauline no mabalinko ti tumabuno iti maysa a gimong iti balay nga adda iti sumaruno a kanto. “Usarek dagitoy dua a bloke ti kayo a mapan sadiay,” kinunak.
Idi dinagasnak ni Pauline, madandanagan ni nanangko ken dagiti kaarrubami a mangbuybuya kaniak. Pinetpetak dagiti bloke a kayo a katulongak a magna, sa insammakedko dagita iti daga tapno maingatok ti bagik ket makaaddangak. Idi addaakon iti paraangan, impukkaw dagiti kaarrubami ken ni Pauline: “Apay a pilpilitem? Pinadasna ti nagna idin ngem dina kabaelan.”
“Jay, kayatmo kadi ti umay?” siaalumamay nga insaludsod ni Pauline.
“Wen!” insungbatko. “Desididoak nga umay.”
Nakaul-ulimek dagiti kaarrubami a mangbuybuya kaniak agingga a nakadanonak iti ruangan. Idi nakaruarakon iti compound, nagiikkisda.
Nagustuak ti gimong! Sipud idin, determinadoakon a mapan iti Kingdom Hall. Kaipapanan dayta ti “pannagna” agingga iti ungto ti kalsada, panaglugan iti taxi, ken panangbagkat kaniak dagiti kakabsat iti nasang-at a turod. Masansan a sumangpetak a nabasa ken pitakpitak isu nga agsukatak iti paggigimongan. Idi agangay, pinatulodannak iti wheelchair ti maysa a nasingpet a kabsat a babai iti Switzerland isu a nanamnam-ayen ti “pannagnak.”
Gapu kadagiti nabasak a kapadasan ti dadduma a baldado a kakabsat, naparegtaak a naan-anay nga agserbi ken Jehova. Idi 1988, nagbalinak a regular pioneer. Inkararagko ken Jehova a tulongannak a mangragpat iti kalatko—adda koma matulongak iti teritoriami ken iti pamiliami nga agbalin nga adipen ni Jehova. Nasungbatan dagiti kararagko idi natulongak ti dua a kaanakak ken maysa a babai a nakasabaak iti kalsada nga immawat iti kinapudno.
Ita, awanen ti pigsa dagiti imak isu nga addan mangiduron iti wheelchair-ko. Agpaspasarak pay iti nakaro nga ut-ot. Ngem ti maysa a remedio ti ut-ot ket ti panangisurok iti sabsabali maipapan ken Jehova. Ti rag-o a mariknak ti mangep-ep iti ut-ot ken mangliwliwa kaniak. Talaga a tinulongannak ni Jehova, ket makapnek itan ti biagko.


c: text/html

text:
Hawai'i
Nagsasabtan: 21°18′41″N 157°47′47″W / 21.31139°N 157.79639°W
Ti Hawai‘i wenno Hawaii, Hawai (iti pakasaritaan ket isu ti Is-isla ti Sandwich) ket ti purpuro dagiti Is-isla ti Hawaii iti Taaw Pasipiko. Ti Hawaii ti maika-50 nga estado ti Estados Unidos iti Amerika, iti pannakaawatna idi Agosto 21, 1959. Ti Honolulu ti kaddakelan a siudadna ket isu met ti kapitoliona.
Ti Hawai‘i ti kaudian a naawat kas estado ti kappon. No dagiti puli ti pagsasaritaan, ti Hawai‘i laeng ti kakaisuna nga estado nga addaan mayoria a grupo dagiti saan a puraw ken addaan iti kadakkelan a porsiento dagiti Asiano nga Amerikano.
Segun iti 2000 a Senso, 6.6% ti populasion ti Hawaii ket inyam-ammoda ti bagbagida kas Patneng a Hawayano, 24.3% ket Puraw wenno Kaukasiano, a pakairamanan dagiti Portuges; ken 41.6% ket Asiano, a pakairamanan ti 0.1% nga Asiano Indiano, 4.7% nga Intsik, 14.1% a Filipino, 16.7% a Hapon, 1.9% a Koreano ken 0.6% a Vietnamese. Ti 1.3% ket sabsabali pay a Pacific Islander a nakairamanan dagiti Samoan, Tongan, Tahitian, Maori ken Micronesian. Ti 21.4% ket inyam-ammoda ti bagida kas naglaok (dua wenno ad-adu pay a kaputotan/etniko a grupo). 1.8% met ket Nangisit wenno Aprikano nga Amerikano ken 0.3% ket Patneng nga Amerikano ken Patneng nga Alaskano.
Iti nadakamat a 14.1% a Filipino, kaaduan kadagitoy ket Ilokano.
Dagiti agibasaran[urnosen | urnosen ti taudan]
- ^ "Summit USGS 1977". NGS data sheet. U.S. National Geodetic Survey. Naala idi Oktubre 20, 2011.
- ^ a b "Elevations and Distances in the United States". United States Geological Survey. 2001. Naala idi Oktubre 21, 2011.
- ^ Elevation adjusted to North American Vertical Datum of 1988.
- ^ Ti murdong ti Mauna Kea ket isu ti kangatuan a murdong idiay Oceania. Mauna Kea ket isu ti kangatuan a bantay iti lubong a narukod iti baba agingga iti murdong. The shield volcano sits on the floor of the Pacific Ocean at a depth of 5,998 metro (19,678 ft) for a total height of 10,205.3 metro (33,482 ft)
Dagiti silpo ti ruar[urnosen | urnosen ti taudan]
Midia a mainaig iti Hawai'i iti Wikimedia Commons

robotstxt: allowed

filter: keep


text:
TI BIBLIA BALBALIWANNA TI BIAG
Diak Kayat ti Matay!
PANNAKAYANAKNA: 1964
NAKAYANAKANNA: ENGLAND
PAKASARITAANNA: REBELIOSO, TIN-EDYER NGA INA
TI NAPALABASKO
Nayanakak iti Paddington, maysa a lugar nga adu ti populasionna iti London, England. Agkakabbalaykami idi kada Nanang ken ti tallo a manangko. Lumned-tumpaw iti biagmi ni Tatang gapu iti panagbarbartekna.
Idi ubingak, sinuruannak ni Nanang a rinabii nga agkararag. Adda idi bassit a Bibliak a Salmo laeng ti linaonna. Inyaramidak dagita iti tono tapno makantak. Malagipko ti sasao ti maysa a libro a nabasak: “Addanto tiempo nga agpatingga ti amin.” Naimula dayta iti panunotko. Gapu kadagita a sasao, mapuypuyatak iti kapapanunot maipapan iti masanguanan. ‘Sigurado a saan la a kastoy ti biag,’ napanunotko. ‘Apay nga addaak ditoy lubong?’ Diak kayat ti matay!
Naginteresak unay iti okulto. Pinadasko ti makisarita kadagiti natay, napankami kadagiti kaeskuelaak a gagayyemko kadagiti sementerio, ken nagbuybuyakami kadagiti horror a pelikula. Ibilangmi a nakabutbuteng ngem makapagagar dagita.
Nagbalinak a rebelioso idi agtawenak iti sangapulo. Nangrugiakon nga agsigarilio ket nagalistoak a naadikto. Idi agangay, agmarmarihuanaakon. Idi agtawenak iti 11, pinadaskon ti uminum iti arak. Diak kayat ti ramanna ngem kayatko ti rikna ti mabartek. Magusgustuak met idi ti musika ken agsala. Impamuspusak ti mapan kadagiti party ken nightclub. Kanayon nga aglibasak iti rabii sa agsubliak met laeng sakbay a lumawag. Nabannogakon kabigatanna isu nga ag-cutting class-ak. No sumrekak man iti eskuelaan, kaaduanna nga uminumak iti arak sakbay ti sumaruno a klase.
Nakababbaba ti gradok iti maudi a tawenko iti eskuelaan. Idi nakita ni Nanang dayta, napalalo ti dismaya ken pungtotna ta idi la a naammuanna dagiti kalokuak. Nagapakami isu a nagtalawak. Temporario a nakikabbalayak iti nobiok a ni Tony a miembro ti relihion a Rastafari. Aglaklako idi iti droga ken agtaktakaw. Pagaammo pay isuna a nakarangranggas. Di nagbayag, nasikoganak ket iti laeng edad a 16, impasngayko ti anakmi a lalaki.
NO KASANO A BINALBALIWAN TI BIBLIA TI BIAGKO
Naam-ammok dagiti Saksi ni Jehova idi addaak iti pagyanan dagiti balasang nga inna ken annakda. Karamanak kadagiti inikkan ti maysa nga ahensia ti gobierno iti kuarto a pagyanan sadiay. Dua a babbai a Saksi ti kanayon a bumisbisita iti dadduma nga agtutubo nga inna. Naminsan, nakiramanak iti saritaanda. Planok a paneknekan a kamali dagiti Saksi. Ngem kada agsaludsodak, kalmadoda ken nalawag ti panangsungbatda babaen iti Biblia. Nakasingsingpet ken nakaal-alumamayda ket nagustuak unay dayta. Isu nga immanamongak a makipagadal iti Biblia kadakuada.
Di nagbayag, adda naammuak iti Biblia a nangbalbaliw iti biagko. Sipud idi ubingak, mabutengak a matay. Ngem naammuakon ti pannursuro ni Jesus maipapan iti panagungar! (Juan 5:28, 29) Naadalko met nga ipatpategnak ti Dios kas indibidual. (1 Pedro 5:7) Ti nangnangruna a nangdanon iti pusok ket ti sasao iti Jeremias 29:11: “‘Ta siak pagaammok unay ti pampanunot a pampanunotek kadakayo,’ kuna ni Jehova, ‘pampanunot iti talna, ket saan nga iti didigra, tapno ipaayankayo iti maysa a masanguanan ken maysa a namnama.’” Nakombinsirak a mabalinko ti maaddaan iti namnama nga agbiag nga agnanayon iti Paraiso a daga.—Salmo 37:29.
Impakita dagiti Saksi ni Jehova a pudpudno nga ay-ayatendak. Idi damok ti umatender iti gimongda, inabrasadak ken mannakigayyemda amin! (Juan 13:34, 35) Naiduma unay dayta iti napadasak iti maysa a simbaan iti lugarmi. Inawatdak dagiti Saksi uray ammoda ti kasasaadko. Impaayandak iti tiempo, ayat, atension ken adu a tulong a kasapulak. Nariknak a kasla pasetak ti dakkel ken naayat a pamilia.
Gapu iti panagadalko iti Biblia, nabigbigko nga adda dagiti masapul a balbaliwak iti biagko tapno masurotko dagiti nangato a moral a paglintegan ti Dios. Narigatanak a nangisardeng iti panagsigariliok. Ken nakitak nga adda dagiti musika a mangrubrob iti riknak nga agmarihuana isu a binaliwak dagiti musika a dengdenggek. Gapu ta kayatko ti agtalinaed a nalawag ti panagpampanunotna, insardengkon ti mapan kadagiti party ken nightclub a pakasulisogak nga agbartek. Ken inkagumaak ti makigayyem kadagiti makatulong kaniak iti baro a kabibiagko.—Proverbio 13:20.
Makipagad-adal met idin ni Tony iti Biblia kadagiti Saksi ni Jehova. Bayat a masungsungbatan dagiti Saksi dagiti saludsodna maipapan iti Biblia, nakombinsir met a kinapudno ti maad-adalna. Adu ti binalbaliwanna iti biagna: insardengnan ti makikadua kadagiti naranggas a gagayyemna, dagiti illegal nga ar-aramidenna, ken ti panagusarna iti marihuana. Tapno naan-anay a maparagsakmi ni Jehova a Dios, nakitami a masapul a balbaliwanmi ti immoral a panagbiagmi ken maaddaan ti anakmi iti nasayaat a pamilia. Isu a nagkasarkami idi 1982.
“Saanakon a mapuypuyat iti kapapanunot maipapan iti masakbayan wenno ipapatay”
Malagipko a nagkitkitaak kadagiti artikulo iti magasin a Pagwanawanan ken Agriingkayo! * maipapan kadagiti pakasaritaan dagiti tattao a nagballigi a nangbalbaliw iti bambanag a kayatko a balbaliwan. Naparegtaak unay kadagiti ulidanda! Napabilegak nga agtultuloy nga agporsegi ken saan a sumuko. Inkarkararagko ken Apo Jehova a saan koma a mauma kaniak. Nabautisarankami ken Tony kas Saksi ni Jehova idi Hulio 1982.
NO KASANOAK A NAGUNGGONAAN
Nasalbar ti biagko gapu iti pannakigayyemko ken Jehova a Dios. Nariknami met ken Tony ti suportana kadakami kadagiti narigat a tiempo. Nasursuromi ti agsadag iti Dios no adda pakarigatan, ken nariknami a kanayon a tultulonganna ti pamiliami.—Salmo 55:22.
Naragsakanak a nangtulong kadagiti annakmi a mangam-ammo ken Jehova. Kasta met laeng ti ragsakko a makakitkita iti appokomi nga umun-uneg ti pannakaammoda iti Dios bayat a dumakdakkelda.
Saanakon a mapuypuyat iti kapapanunot maipapan iti masakbayan wenno ipapatay. Okupadokami unay ken Tony a bumisbisita iti linawas iti agduduma a kongregasion dagiti Saksi ni Jehova tapno paregtaenmi ida. Kaduaenmi ida a mangisuro iti dadduma a tattao a no ipakitada ti pammatida ken Jesus, agbiagdanto met iti agnanayon.
^ par. 17 Ipabpablaak met dagiti Saksi ni Jehova.


text:
Wikipedia:Napili nga artikulo ita nga aldaw/Hulio 12
Ti Himalaya, Sanskrito, ti hima (niebe) + ālaya (pagtaengan), literal a "pagtaengan ti niebe" ket maysa a kabambantayan idiay Asia a nangisinsina kadagiti tanap ti Indiano a subkontinente manipud ti Banak ti Tibet.
Ti kabambantayan ti Himalaya a ket pakabirukan kadagiti kangatuan a pantok iti lubong, ken mairaman ti kangatuan a pantok ti Bantay Everest. Ti Himalaya ket mangiraman kadagiti ginasut a banbantay a sumurok iti 7,200 metro (23,600 kadapan) iti kangato. Iti paggiddiatan, ti kangatuan a pantok ti ruar ti Asia—ti Aconcagua, idiay Andes— ket 6,961 metro (22,838 kadapan) ti katayagna.
Ti kabambantayan ti Himalaya ket pakabuklan dagiti tallo a paralelo nga apo dagiti kabambantayan, sagidenna wenno ballasiwenna dagiti lima a pagilian ti Butan, India, Nepal, Tsina, ken Pakistan ken dagiti immuna a tallo a pagilian ket addaan iti kaaduan a katurayan kadagitoy a kabambantayan. Ti Himalaya ket nabeddengan iti amianan a laud babaen dagiti kabambantayan ti Karakoram ken Hindu Kush, iti amianan babaen ti Tibetano a Banak, ken iti abagatan babaen ti Tanap Indo-Ganges. Adda met dagiti kangrunaan a karayan iti lubong, ti Indus, ti Ganges, ken ti Karayan Tsangpo-Brahmaputra, ket tumaudda met iti Himalaya, ken dagiti naitiptipon a pagayusanda a labneng ket pagtaengan ti 600 a riwriw a tattao. Ti Himalaya ket addaan iti nangruna a panangsukog kadagiti kultura ti Abagatan nga Asia ken adu pay kadagiti pantok ti Himalaya ket sagrado iti Hinduismo ken Budismo.


text:
Buya ken karit ti panagtignay ti elders iti agdama
Ni BENEDICT SOLANG
www.nordis.net
A. Pakauna
Naimbag nga aldaw ken sipupuso a panang sarabo kadatayo amin nga mangisayangkat iti maikatallo nga Assembleya ti Cordillera Elders Alliance. Ti panag assembleya ket maysa nga pakakitaan ti nataraki ken agpayso nga timpuyog. Okasyon daytoy nga entay pagistoryaan, pagbiningayan ken pag-adalan ti nabaknang nga kapadasan iti panagtignay dagiti Elders, nga mangipursigi iti karbengan ken pagsayaatan ti umili. Ti kasasaad iti agdama, kas iti napalabas, ket adu ti peggad ken maka alilaw. Numanpay kasta ket agtuloy latta ti tignayan nga mangilaban iti karbengan kas tao ken karbengan iti bokod nga panagkeddeng ti nainsigudan nga umili. Ka nayon ditoy ti karbengan iti nagtaudan nga daga ken iti Nainsigudan nga Istruktura ken Sistema iti Pulitika (NISP), nga napateg ti panag akem dagiti elders iti ili, tribo, wenno komunidad nga pagna edan da. Kas Elders ket ituloy nga takderan, ipalawag ken iyawis, irisiris ken iyabante ti karbengan ken agpayso nga pagsayaatan ti umili.
Ngarud, kasapulan nga buklen ti natured, determinado ken napinget nga kapanunutan. Ditoy nga nakapegnad ti aktibo ken pursigido nga panaggaraw dagiti Elders. Kas iti napalabas nga panaggaraw dagiti napipinget nga Elders ket kumprehensibo ti tignayan-para ti nagtaudan nga daga ken bokod nga panagkeddeng kas particular nga karbengan ti nailyan nga minoridad wenno nainsigudan nga umili, ken para ti nailyan demokrasya nga gimong kas umili nga Pilipino. Iti kasta nga progresibong pulitika laeng mabalin nga matungpal ti agpayso nga pagsayaatan ti umili, magun-od ti agpayso nga hustisya ken panagpapadapada.
B. Ti sigud-nainsigudan nga gimong, ti NISP ken ti panagbalbaliw
1. Dagiti Ugali Ti Sigud ken Nainsigudan nga Gimong ditoy Kordilyera
Sakbay ti kolonyalismo, ti gimong ditoy Kordilyera ket sigud ken nainsigudan. Ti ekonomya ket (subsistence) para iti makan ti tunggal pamilya ken kasapulan para kadagiti (life cycle) ritwal kas iti maiyanak, kasal, patay ken pang umili/tribu nga aktibidad kas iti begnas, bodong, hidit, tungtong. Iti pulitika ket organisado iti tukad ti pamilya, clan, ili/tribu; kas iti porma ti dap-ay/ator wenno ti bodong/vochong. Komunal ti galad ti kultura-dagiti ugali, pammati, kinala-ing, kondukta ken praktika para iti naurnos/nasalun-at ken naan-anay nga panag-biag; ken husto nga panangiturong iti ili wenno tribu. Dagitoy sigud nga buya iti ekonomya – pulitika – kultura ti makuna nga NISP, wenno Nainsigudan nga Istruktura ken Sistema iti Pulitika. Kanayon dagiti ugali, kinalaing ken pammati. Iti kabuklan ket umanay, umannatop ken husto dagitoy para iti ekonomya nga sigud (traditional subsistence) ken para iti tukad ti gimong nga klan/angkan, ili, wenno tribu.
Iti kasta nga komunal nga buya ti pulitika ken kultura ket direkta ti praktika ti demokrasya, na uneg ti arapaap ken praktika ti panagpapadapada, ken ti disiplina ti panagdaulo ket agpayso nga panagsilbi para ti umili – saan nga para iti bagi.
Dagitoy NISP, ugali ken pammati ket gagangay iti sigud nga komunal a gimong sakbay ti panagbalbaliw iti panagserrek ti kolonyalismo. Ngem uray iti agdama ket napateg nga eggeman ken padur-asen dagitoy para masigurado ti pagsayaatan ti umili. Uray ita ket mabuya dagiti paset ti NISP, kas kadagitoy:
a) Aditako Bokodan di Gawis” ya, Ipeyas nan Gawis – Anyaman nga pagsayaatan ket saan tayo nga pag imutan, iwaras para iti kaaduan. Daytoy ket maiyadal iti dap-ay. Dagiti sos uwa wenno luwalo tunggal ritwal ket malpas iti kastoy nga panangi bagbaga.
b) Alaen Laeng iti Kasapulan, Bantayan ken Aywanan ti Aglawlaw ken Kinabaknang para ti agdama ken dagiti sumaruno nga henerasyon.
c) Ayyew – Awan ti masayang. Kasapulan daytoy iti agdama nga kampanya iti waste management ken climate change.
d) Inayan /Paniyew – Ugali ken pammati daytoy nga saan agaramid iti dakes/pagdaksan ti sinuman pati ti ili ken aglawlaw. Kas iti pammati ti karma – “Anyaman nga aramid mo ket agsubli kenka”.
e) Betad/Fetad – Daytoy ti panaggaraw ti amin iti ili/tribu para iti anyaman nga kasapulan- kas panagbirok iti tao uray pay nuang, mangpasardeng iti puor, depensa ti daga/tribu iti sinuman nga mang agaw/mang sakop, ken iti tribal war ti napalabas nga panawen.
1. Ti agtultuloy nga proseso ti Panagnaed ken Panagpukaw (Persistence and Disintegrasyon) ti NISP ken Nainsigudan nga Kultura iti Kordilyera
Iti panagbaliw ti gimong iti ekonomya – pulitika- kultura, ket adda panagbalbaliw ti NISP iti Kordilyera. Nagrugi daytoy iti kolonyalismo (ti Kastilla iti naudi nga 50 tawen ti 1800s, ken ti Amerikano iti 1900 -1947). Limitado ti epekto ti kolonyalismo ti Kastila (dagiti gubat nga depensibo iti panagsakop ti Kastila kangrunaan iti Benguet ken serrek ti Christian relihiyon ken kasilpo ti panagminas). Ti kolonyalismo ti Amerikano ti nasaknap ken agresibo nga nangbaliw iti ekonomya (minas-cash crop-komersyo- empleyo), pulitika (panagsentralisa iti gobyerno, panagcoopt iti NISP), ken kultura (relihiyon, edukasyon, salun-at ken dagiti symbolo ti nainsigudan nga kultura). Dagitoy panagbalbaliw ket nagtuloy iti uneg dagiti Pilipino nga panaggobyerno- agrugi iti panawen ni Quezon enggana ita.
Manipud idi kolonisasyon, ti NISP iti Kordi ket adda iti proseso ti panagnaed (persistence) ken disintegrasyon (panagpukaw). Iti panagbalbaliw ti gimong ket gagangay nga mapukaw wenno agbaliw dagiti atrasado wenno saanen nga umannatop (kas iti subsistence nga ekonomya, ti limitado nga tukad ili/tribo iti pulitika, ti tribal war, superstition, kdpy). Iti panag naed dagiti positibo nga aspeto ti NISP ken nainsigudan nga gimong iti Kordilyera ket napateg ti panangiturong ti Nailyan Demokratiko nga tignayan. Paset ti panangbigbig iti karbengan kas Nailyan nga Minorya (NM) wenno Nainsigudan nga Umili (NU), ti panag respeto ken panangbigbig (respect and uphold), panag-asikaso ken panagpadur-as (nurture and develop), kadagiti positibo nga aspeto ti NISP ken kultura. Paset met ti panagdil-law (discourage) enggana mapukaw dagiti negatibo nga aspeto ti NISP ken kultura babaen iti aktibo nga innadal ken kampanya, kas iti anti-tribal war campaign ken panagbaliw kadagiti rekisitos ti ritwal tapnu saan nga madagsenan la unay ti maseknan.
Iti panangiturong ti progresibo nga tignayan ket mabigbig ti partikularidad kas nainsigudan nga umili, ma isigurado ti demokratiko nga karbengan ti umili, ken tumulong iti panagpatibker ti gimong nga addaan panagpapadapada. Iti gimong nga addaan agpayso nga demokrasya ken hustisya ket saan nga husto ti saan panangbigbig iti partikularidad ti nainsigudan nga umili, ken parehas met nga saan husto ti saan panangbigbig iti panagbalbaliw ken lugar ti NISP iti kabuklan (kas ti kamali ti CPLA nga ti pulitika da ket limitado iti NISP ken iti Kordillera laeng). Ti progresibo nga tignayan iti pulitika ti nailyan a demokrasya ti pursigido nga nangibirok iti husto – balansyado nga lugar ti nainsigudan nga gimong ti kordilyera iti kabuklan nga gimong ti umili nga Pilipino- nga addaan koma agpayso nga demokrasya ken panagpapada pada.
Iti praktika ket makita ti kumbinasyon dagiti positibo nga aspeto ti nainsigudan nga kultura ken NISP, kadagiti prinsipyo ken praktika dagiti aktibista ti nailyan demokratiko nga tignayan, kas iti sumaganad:
a) Adda integridad ti Elders ken ti Aktibista – gapu ta agsakripisyo ken agsilbi da para ti umili saan nga para iti bagi (for common good not for individual gain)
b) Ti panagdepensa iti daga/kinabaknang ket prayoridad nga sangwen.
c) Pareho iti Elders ken ti Aktibista ket napateg ti demokrasya, ti hustisya, ken ti panagpapadapada.
2. Ti NISP ken elders iti tignayan para ti partikular ken para ti kabuklan nga panagbalbaliw ti gimong
Ti umili nga Pilipino ket nagduduma (diverse) kas adda ti Nailyan nga Minorya wenno Nainsigudan nga Umili (NU). Ngem maymaysa daytoy nga umili (nasyon) nga adda komon nga tarigagay iti soberanya –demokrasya –panagpapadapada (social justice). Magun-od dagitoy babaen iti panagtignay ti umili tapnu maawan dagiti pangkabuklan nga problem ti umili nga Pilipino – ti imperyalismo, pyudalismo, ken burukrata kapitalismo.
Ti NM/NU kas ti umili iti Kordilyera ket adda nasken wenno particular nga parikut, ti Nailyan nga Panangidadanes (NP) wenno National Opression (NO). Daytoy ti panangidadanes dagiti agar ari nga dasig ti Pilipinas ken dagiti kakumplot da nga imperyalista iti Nainsigudan nga Umili babaen iti: a) development aggression wenno panagsakop/panagkontrol kadagiti nagtaudan nga daga ken kinabaknag, b) saan nga panangbigbig ken panagpakapoy iti NISP (epekto ti Local Government Code) ken panangipagna iti bogus nga otonomiya, c) diskriminasyon, d) panagbaybay-a ti gobyerno e) panagkomersyo iti kultura, ken f) militarisasyon.
Dakkel ken napateg ti lugar ti NISP ken dagiti elders iti paglaban ti Nailyan a Panangidadanes (NP), ken iti agtultuloy nga praktika ken panagpadur-as pay ti NISP tapnu epektibo nga agsilbi para iti pagsayatan ti umili.
C. Paka istoryaan ti panagdepensa iti daga ken tignayan nga labanan ti nailyan a panangidadanes ket napateg ti panag akem ti elders
1. Makasaysayan nga panagdepensa iti daga, kinabaknang ken nainsigudan nga biag
Iti adu nga insurat ni William Henry Scott iti pakaistoryaan ti Kordilyera, ket nalabaga ti pakaistoryaan iti panagdepensa ti umili ti Kordilyera laban iti panagsakop ti Kastila, nangruna iti paset ti Benguet. Kadagita nga panawen ket NISP ti pulitika nga napateg ti akem ti Elders.
Kas met ti nalawa nga panaglaban ti umili iti Chico dams, Cellophil, Mainit mines idi panawen ti Martial Law- diktadura ni Marcos. Napinget ti NISP kas ti bodong ken dap-ay/ator iti panagdaulo dagiti Elders. Nasapa pay idi 1982 ket naibangon ti umuna nga inter tribal/ili nga organisasyon dagiti elders iti Chico valley – ti Kalinga Bontoc Peace Pact Holders Association (KBPPHA) idi 1982. Daytoy ti sumilpo nga organisasyon ti Elders idi maibangon ti Cordillera People’s Alliance idi 1984. Napalawa daytoy idi 1985 ket nagbalin nga Cordillera Bodong Association nga mangsakop iti intero nga Kordilyera. Idi panawen ti CPLA ket nag split daytoy iti paksyon nga sumurot iti CPLA- ti CBAD (Cordillera Bodong Administration) ken dagiti nabati iti CBA, da: Ngayaan, Mangatam, Marcelo, Domin-eng, Biswilan, kendaddumapay; nga napabaro iti Binodngan Pungor Organization (BPO) idi 1992.
2. Dagiti kampanya ti progresibo nga tignayan ken ti napateg nga panag akem ti Elders
Kadagiti kampanya ti progresibo nga tignayan iti Kordilyera ket napateg, saan nga matawaran ti panag akem ti Elders, kas iti sumaganad:
-“Regionalization and Beyond”- umuna nga nangibalikas iti Regional Autonomy
-Lobby iti Constitutional Commission: linteg iti RA para ti Cordillera ken Mindanao
-Taloy Ibaloy Ancestal Land Recovery
-Communal pastureland in Tadian
-Ancestral land kas People and Area Specific –a nangsolbar iti gulo ti aplikasyon
-Itogon Open Pit Mining (OPM)
-San Roque Dam (SRA)
-Militarisasyon ken ethnocide
– Genuine Regional Autonomy
– Panangilawag iti Baro nga Pulitika tunggal eleksyon ken suporta iti Makabayan
– Panangiruswat iti Party List ti nainsigudan nga Umili –ti Katribu/Sulong Katribu
3. Dagiti Nasken nga Kampanya iti panagtameng ti Elders
– Panag expose iti krimen ti CPLA (Ngayaan, Gardo, kdpy) ken iti bulok nga linya da iti pulitika – ti “Cordillera Nation” ken “bodong kas gobyerno iti Cordillera”
Mediation dagiti kaso iti pagbaetan dagiti tribu, adda met dagiti resiris iti clan
Anti tribal war campaign: saan nga umannatop/mausar nga mangburak iti inter tribal unity/buklen ti nalawa nga inter tribal unity para kadagiti komon nga probelma
Kampanya nga ilaksid ti AFP ken NPA iti bodong. Ti sakop laeng ti bodong ket iti baet ti tribu. Saan na nga masakop ti gubat ti umili (people’s war) iti baet ti gobyerno/ag-arari nga dasig ken ti umili, nga isu ti galad ti panag gubat ti AFP- NPA.
D. Ti agdama a kasasaad ken karit para iti nalawa ken naregta a panagtignay
Ti dyaryo ken radio ket panay ti pablaak nga nasayaat ken nginmatu kanu ti kasasaad ti Pilipinas iti ekonomya iti uneg ti “matuwid na daan” ni Pangulong Aquino. Ngem saan met nga makita iti tukad ti masa gapu ta dagita nga panagsayaat ken panag ngatu ket iti benneg laeng dagiti agar ari nga dasig ken imperyalista nga mangkontrol iti ekonomya ken pulitika ti Pilipinas. Ti 99% ngarud nga panagsayaat iti ekonomya ket napan kanyada nga 1% nga elite ket 1% laeng ti para iti 99% ti umili nga Pilipino. Ken iti pulitika ket patuloy ti panagbabangga ken innagaw iti poder dagiti agar-ari nga dasig ken pasurot da. Kumaro pay dayta iti madama nga panagposition para iti 2016 eleksyon. Ken ti korapsyon nga sakit ti burukrasya iti mala pyudal ken malakolonyal nga gimong kas ti Pilipinas ket saan nga masolusyunan nu di ket kumaro pay; kas ti PDAF ken DAP mismo iti gabiniti ni Aquino, Binay korapsyon, kdpy. Ngem adda positibo ditoy ta kumarkaro ti panag expose iti sakit ti agdama nga sistema, karit nga ma ipursigi –mapalawa-maparegta ti tignayan para iti rumbeng ken mapangeddeng nga panagbaliw ti gimong – para iti sigurado nga pagsayaatan ti umili ita ken iti masakbayan.
Agtultuloy latta ti adu nga aspeto ti nailyan nga panangidadanes – development aggression kadagiti proyekto ti minas-geothermal-hydro, militarisasyon ken OPlan Bayanihan nga iti nabiit lang ket nakatayan da Ligiw/Bugatti ditoy Kordillera ken nakaro ita para kadagiti Lumad ti Mindanao, ken panangipagna iti bogus nga otonomiya ken panag usar iti NCIP nga mang traydor iti interes ti nainsigudan nga umili.
Reyalidad met ti madama nga gubat ti umili, ti civil war iti baet ti AFP ken ti NPA. Karit nga iduron ti panagtuloy ti saritaan iti kapia (Peace Talks) iti baet ti gobyerno (Gph) ken ti NDFP (National Democratic Front of the Philippines ). Narugyan daytoy idi rehimen ni President Corazon Aquino ket nagun-od met ti umuna nga agenda –ti Comprehensive Agreement on Human Rights and International Humanitarian Law (CAHRIHL). Naisardeng idi panawen ni GMA enggana ita nga rehimen ni Benigno Aquino. Imbes nga ipagna ti Peace Talks ket mas pay Oplan Bantay Laya nga programa iti counter insurgency ti ipatungpal ti gobyerno, target kanu a maparmek ti NPA sakbay malpas ti termino ni Aquino. Ngem kas iti damdamag ken kas makita dagiti agna-ed iti sul-sulinek ti Pilipinas uray pay ditoy Kordilyera ket dowa ti gobyerno ken army. Iti kasta nga realidad ket karit kadatayo iti naparang nga tignayan nga iduron ti GPH ken NDFP nga ipagna manen ti Peace Talks. Sangwen koma ditoy dagiti batayan nga problema ti umili nga Pilipino ka nayon ti Nailyan a Panangidadanes nga parikut tayo nga nainsigudan nga Umili.
Ngarud, kas ti naibalikas iti umuna ket adda peggad ken mabalin nga maka alilaw ti adu nga pasamak ken itsura ti kasasaad. Ngem kas met iti buya ti napnuan pakasaritaan makasaysayan nga panagtignay ti Elders iti napalabas, inspirasyon ken karit daytoy para iti panagtignay iti agdama. Saan tayo nga agkamali nu pag puonan tayo dagiti pundamental ken postibo nga aspeto ti NISP ken nainsigudan nga ugali nga sigurado nga para ti umili – for the common good. Iti kumbinasyon daytoy ken iti progresibo nga nailyan demokratiko nga pulitika ken prinsipyo iti panagbalbaliw, sigurado ti balligi.
Agadal, agbiningay, ken agtignay.
Agbiag ti Cordillera Elders Alliance! # nordis.net
(Keynote address, CEA 3rd General Assembly, Baguio city. October 3-4, 2015.)


text:
Tuesday, May 9, 2017
BARANGAY CONSULTATION ITI ICRM ITI BRGY. PUG-OS, NAANGAY
Cabugao, Ilocos Sur – Naangay ti Barangay Consultation maipapan iti programa ti Integrated Coastal Resource Management (ICRM) iti LGU-Cabugao kadagiti mangngalap iti Barangay Pug-os, Cabugao, Ilocos Sur idi Mayo 5, 2017 iti Barangay Hall Stage iti nadakamat a barangay.
Naglektiur da Mr. Kyle Connelly, US Peace Corps Volunteer maipapan iti pakabuklan ti coastal resources and updates idinto ta tinulongan ni Mr. Nereo S. Daproza, Municipal Fisheries Coordinator a nangtratar kadagiti dadduma nga aspeto ti ICRM; panangala ti datos a kasapulan kadagiti mabukel a plano ken maisingasing a proyekto para iti agtultuloy a pannakapasayaat ken pannakamantener ti kabaybayan dagiti coastal barangay iti ili a Cabugao, Ilocos Sur. # (Web In-Action)
Posted by Bayan ng Cabugao, Ilocos Sur at 12:44 PM
Subscribe to: Post Comments (Atom)


text:
Zürich
Ti Zurich (Aleman: Zürich, Panangibalikas nga Aleman: [ˈtsyːrɪç]; Suiso nga Aleman: Züri) ket isu ti kadakkelan a siudad iti Suisa ken isu ti kapitolio ti kanton ti Zurich. Mabirukan daytoy idiay tengnga a is Suisa[3] idiay amianan a laud a murdong iti Danaw Zurich. Nupay ti munisipalidad ket addaan ti agarup a 390,000[4] a agtaeng, ti Zurich a metropolitano a lugar ket maysa nga urbano a lugar nga addan ti kinaimportante nga addaan ti populasion ti gangani a 2 a riwriw ng agataeng.[5] Ti Zurich ket maysa a nagtitipunana ti pagsangladan ti tren, lkalkalsada, ken trapiko ti tangatang. Ti Eropuerto ti Zurich ken perrokarril nga estasion ket isuda ti kadakkelan ken masingangar iti daytoy a pagilian.
Dagiti nagibasaran[urnosen | urnosen ti taudan]
- ^ Arealstatistik Standard - Gemeindedaten nach 4 Hauptbereichen
- ^ Canton of Zurich Statistical Office (iti Aleman) naala idi 15 Hunio 2016
- ^ "Zurich entry at the Swiss Tourist Board". Myswitzerland.com. Naala idi 2010-07-03.
- ^ Stadt-zuerich.ch
- ^ Ti Zurich a Metropolitano a Lugar: maysa a motor para iti Europa, Stadt-zuerich.ch. Naala idi 2010-03-10


text:
“Scouts Build Tomorrow Today” iti tema ti nadakamat nga aktibidad. # (Reposted, Tawidnews)
Monday, December 6, 2010
7,000 A BILANG TI BOY SCOUTS, NAKIPASET ITI BSP REGIONAL JAMBOREE
Cabugao, Ilocos Sur (Disiembre 6, 2010) - AGANAY a 7,000 a Boy Scouts, Senior Scouts ken Scout Masters manipud iti Rehion 1, 2, 3 ken Cordillera Administrative Region (CAR) ti dimmar-ay iti 4th Joint Ilocos Region and North Eastern Luzon Regional Jamboree manipud Disiembre 1-5, 2010. Naangay ti nasao nga scouting event iti Bgrys. Daclapan ken Namruangan, Cabugao, Ilocos Sur.
Dimmar-ay dagiti BSP Councils manipud iti Probinsia ti Abra, Batanes, Cagayan, Kalinga, Apayao, Isabela, Ifugao, Ilocos Norte-Laoag City, Ilocos Sur, La Union, Nueva Vizcaya, Mountain Province, Benguet, Quirino, Tuguegarao City, Eastern Pangasinan-Dagupan City, North Eastern Pangasinan-San Carlos City, Baguio City, Santiago City, Cauayan City ken ti guest council ti Nueva Ecija.
Da BSP Ilocos Sur Chairman ken Ilocos Sur Vice Governor Deogracias Victor “DV” Savellano ken Cabugao Mayor Edgardo “Ediboy” S. Cobangbang, Jr. ti nanglukat iti Regional Jamboree babaen ti panangingatoda iti official logo bayat ti opening program.
Iti panagsarita ni Hon. Jose Rizal C. Pangilinan, Secretary General iti Boy Scouts of the Philippines (BSP), kinunana a maysa daytoy a naisangsangayan a gapuanan ti BSP iti Ilocos Region ken North Eastern Luzon ta agbalin daytoy a nakallalagip ken nabunga a padas dagiti dimmar-ay.
“Masapul a makigayyemtayo kadagiti padatayo nga scouts ken agsursurotayo bayat ti jamboree. Babaen itoy, makapagtitinnulongtayo a mangpasayaat iti masakbayan” kinuna ni Pangilinan.
“Scouts Build Tomorrow Today” iti tema ti nadakamat nga aktibidad. # (Reposted, Tawidnews)
“Scouts Build Tomorrow Today” iti tema ti nadakamat nga aktibidad. # (Reposted, Tawidnews)
Posted by Bayan ng Cabugao, Ilocos Sur at 3:28 PM
Subscribe to: Post Comments (Atom)


text:
TIMEK TI MINDANAO
Nakakitaka kadin iti soldado nga aglua? Tay makasangit?
Kasla di nakapappapati ngem pudno.
“Ne, aglua gayam ti napudno a soldado ti pagilian,” nakunak a pangdisimular iti madrama a pagteng. Ti laeng instructress ti timmallaiaw kaniak. Idinto ta ti sibubukel a klase ket nairayo ngata iti madrama a panangisalaysay ti padami nga estudiante iti kabibiagna a kas kameng ti Philippine Marines. Maemosion ti panangisalaysayna kadagiti kapadasanna kadagiti “battle field” sadiay Mindanao babaen iti Power Point Presentation.
Saggaysa iti agipresentar iti presentation a kas rekuititos ti asignatura nga Office Automation iti kurso nga Information Technology. Mapasamak daytoy a kas pagibasaran no adda met laeng iti nasursuro ti tunggal estudiante iti maysa a semester. (Iti napalabas a semester.)
Saanko a nga asignatura daytoy. Iti bangir a siled ti yanko iti isu met laeng a subject ken iti sabali a mannursuro. Sarming (sliding) ti nagbaetan ti dua a siled ket adda ti ridawna. Immallatiwak a makipagdengngeg ta nalpasen a nakapagreportak iti presentation. Idinto ta dagiti kaklasek ket madamada pay laeng nga agar-aramid. Napalabsak itayen ti website ti TAWID. Ken maysa, interesadoak ti kuna ti instructress(da) (under-nak met iti sabali pay a subject, ti Fundamentals of Computer), nga agreport dagiti tallo a panglakayen iti klasena. Dua a vocational teacher ken a sigud a corporal iti Philippine Marines. Idi immallatiw ti instructorko iti bangir a siled (ta awan met ngata iti maaramidanna?) simmurotakon kenkuana tapno makidengngeg.
“No dadduma, saanko a maawatan ti biag,” kunana ni corporal a sipapasnek, ket makita iti presentationna iti maysa nga ubing a nakapannimid a nakamasngaad. “apay a kasapulan nga adda ti maparakupok a dara iti pananggun-od iti makunkuna a kappia? Apay a nasken nga agpipinnatay dagiti Filipino tapno laeng adda ti makunkuna a talinaay ken kappia ti pagilian? Makuna kadi nga addaanen iti kappia ken talinaay kalpasan iti adun a pammapatay ken pannakadadael ti sanikua? Kaniak a biang, saanto a naan-anay ti kappia a nasibugan iti lua ken dara…
Napangangaak pay a nakangngeg kadayta a balikas ti kameng ti armada. Iti impresionko, agtaud la ketdi iti barukongna dagiti balikas nga agtaud iti ngiwatna. Impasnekko pay iti dimngeg.
“Narigat ti biagmi a soldado. Lalo iti battle field. Nasken nga umunaka a pumatay no dimo kayat nga unaandaka a patayen. Ti pumatay ditoy ti makunkuna a kakaisuna a salakan. Ti pumatay ditoy ket kasla ketdin isu iti kapapatgan iti amin. Pumatay, awanen iti sabali pay…
“Mataytayo amin. Saan a masasaan dayta. Ngem apay ngarud a nasken a pumataytayo nga umuna satayto met matay? Wenno apay nga adda panagpipinnatay no agpapadanto met laeng a ti tao ket matay? Wenno apay nga agpipinnatay no mabalin met ti aggagayyem? Saan kadi a nasayaat ti panaggagayyem ngem ti panagpipinnatay? Daytoy ti makapatay a saludsod nga in-inut a mangpatpatay kaniak ita…
Naliday dagiti matana. Agar-arimasada. Kas iti nakunana itay, baro pay iti edadna a tallopulo ket walo.
“Malagipko, agtallo a bulanmi iti blockade sadiay Basilan. Bassit laeng ti bilangmi. Nagyankami sadiay a lugar, a bassit ti rasion. Awan iti tulong. Ngem imbes a dakami iti agsada kadagiti mangliklik wenno agatras a kalaban, dakami ketdin dagiti nasadaan. Awan iti sabali a pagpiliak, nasken a pumatayak tapno agbiagak. Ngem nabilbileg dagiti kalaban. Addaanda iti nabibileg nga armas. Adu ti balada ngem kadakami. Ket ti maysa a soldado, saan laeng gayam a pumatay ti aramidenna no di ket aginpapatay no dina kayat iti matay. Idin ta naibusan kamin iti bala ken awanen iti sabali pay a pagpilian, inalistuak iti naginpapatay: diay natay a kaduak, imbaklayko tapno pandagannak a nakapakleb. Uppat kami a nangaramid iti kastoy, ket uppatkami laeng a nakalasat iti nasurok a tallopulo a Marines. Iti nasakit kadagiti amin a kasasakitan, naduktalan ti lidermi, (a maysa kadagiti uppat a nakalasat) a dagiti inaramat dagiti rebelde a bala ken paltog ket nagtaud iti mismo nga armada ti pagilian…
“Kadagiti kampo a naribribbuotmi, makatakuatkami latta kadagiti bala ken paltog nga aramat ti AFP…
Naparupangetak. Adun dagiti damag iti diario ken iti telebision a kastoy.
“Timmaud iti adu a saludsod. Asinokami a soldados ti pagilian? Asino kadi dagiti kabusor ti pagilian? Saan laeng a dakdakami iti nakapasamakan iti kakastoy. Adu met a grupo. Saan laeng nga iti marines no dipay ket iti army. Ket nagtitiponkami. Binukelmi iti pannakaadda koma ti timekmi nga agsaludsod no apay a dagiti bala ken paltog ti pagilian ket adda a mismo iti ima dagiti kabusor. Idinto ta sibubukelen ti timekmi, awan met ti dimngeg kadakami no di ket napabasolkami pay a sumursurot kadagiti nagkudeta. Nasurokkami a tallopulo a Marines manipud iti Basilan iti naibalud. Saan a patas ti gobierno kadagiti soldadosna…
“Saan a patas ti gobierno, kunak, ta minilmillion ti ibulbulsa dagiti nangangato nga opisialmi, dagiti opisial iti gobierno, ngem kadakami nga inaldaw a makipipinnatay a mangsalsalaknib iti linak ken kappia, agkurkurangkami iti taraon, arruaten, bala, ken pudpud payen dagiti sapatosmi…
“Saanmi a maawatan no apay a ti agpaay koma a supply dagiti soldado ket adda iti ima dagiti kabusor…saanmi a maawatan, a kas iti kinaadu dagiti kakaduakon a natay…
Nagdumog, kinautna ti paniona ket pinunasna dagiti matana. Naulimek ti amin. Pinindutna ti keyboard. Naiparang iti presentation ti puraw ti tumaytayab a kalapati ken nagdakkel ti naisurat a TRANQUILITY.
“Daytoy ti pudno a linak ken kappia, ti awan iti pinnatay. Ngem lapped iti linak ken kappia, no addanto pay met laeng a nakatugaw dagiti rapas ti imana, dagiti dadakkel ti butitda, dagiti alamatek ken buaya iti takdang…
“Damagek kadakayo ita, sadino iti pagturongan ti pagiliantayo itan no ibasar iti nalabes unay a kurapsion iti agdama…?”
Natural, awan ti sumungbat. Ngem ania ngata iti kayatna a paruaren, kunkunak laengen iti bagik.
“Agbasatayo a nasayaat tapno salbarentayo ti pagiliantayo iti masanguanan nga aldaw! Usarentayo dagitoy a maadaltayo para iti pagimbagan a mismo ti sapasap ken ti pagilian. Saluadantayo ti pagiliantayo! Saantayo a baybay-an a lamoten dagiti aso. Awisek ken ibagak iti tunggal maysa kadakayo ita, no saantayo a salbaren ti pagilian, kakaasinto met dagiti sumarsaruno a kaputotan, lalo dagiti agbalinto nga annaktayo…”
NO DADDUMA, adda dagiti karkarna a timek a dumteng. Uray no kunaen a naiyaw-awan a timek iti lugar a di nimannama. Kas itoy a marines iti uneg ti eskuelaan. Ngem nabileg dagiti mensahe dagiti naiyaw-awan a timek. Kas iti aplaw ti angin a kumoldit.
Rumimbaw ket rumimbawto latta ti kinaimbag. Iti laksid iti kinadakes, addanto latta ti timek a rumuk-at ken rumkuas a mangidagadag iti nasken a panagridam ken panagsangga. Dagitoy a timek ket makatulongda iti gimong a paggargarawan dagiti bambanti ken bagiw.
Adun dagiti timek. Adu metten a timek iti naipatli. Ngem agingga adda latta dagitoy a managinkukuna a nakamaskara, saanto nga agpatinga ti proseso ti pananggaw-at ti linak ken kappia. Isu a nasken ti panagridam…##
Wednesday, April 29, 2009
Timek
TIMEK TI MINDANAO


text:
Sunday, July 22, 2012
HULIO 20 A BAGYO, NAGRESPONDE TI TASK FORCE DISASTER TI LGU
Cabugao, Ilocos Sur – Apaman a naibayog ti pagsignalan numero uno ti Bagyo Ferdie iti Ilocos Sur, naibuybuyaten ti napigsa a tudo a nakaigapuan ti pannakasuspende ti klase ti elementaria iti malpas-pangaldaw.
Dagus met a nagresponde ti Municipal Disaster Risk Reduction Management Council (MDRRMC) ti LGU nga idauluan ni Municipal Engineer Crescencio C. Formoso. Nagtitiponda iti Operation Center ti Munisipio ken nagrekurida met ti dadduma.
Nupay kasta, nadaras met laeng a nages-es ti nabunnong a danum idi agangay no agaripapa ti tudo.
Imbatad ni Engr. Nestor Somera, Focal Person ti MDRRMC nga awan ti nainayon a report a naawat ti Operation Center manipud kadagiti Barangay Disaster Risk Reduction Management Council (BDRMMC) a nadidigraan kadagiti barangayda malaksid laeng dagiti naapektaran a lumugar iti malalayus a paset ti Barangay Baclig.
Segun ken ni Engr. Formoso, naguray ti Skeletal Force ti MDRRMC agingga ti rabii no adda umawag ti tulong iti barbarangay ngem awan met ti nakana unay a naapektaran ti bagyo a tao ken uray iti impraestruktura iti pigsa ti tudo a pinataudna. # (Web In-Action)
Posted by Bayan ng Cabugao, Ilocos Sur at 8:04 AM
Subscribe to: Post Comments (Atom)


text:
Lady Gaga
Ni Stefani Joanne Angelina Germanotta (/ˈstɛfəniː dʒʌrməˈnɑːtə/ STE-fə-nee jurr-mə-NAH-tə; naiyanak idi Marso 28, 1986), ammo iti entablado a naganna a kas Lady Gaga, ket maysa nga Amerikana akumakanta ket mannurat ti kanta. Naipasngay ken dimmakkel idiay Siudad ti New York, isu ket nangruna anagadal idiay Kombento iti Sagrado a Puso ket nabiit a nagadal idiay Tisch a Pagadalan dagiti Arte ti Unibersidad ti New York sakbay a nagikkat tapno agipatengnga ti isipna ti karerrna ti musika. Isu ket nagrugrugi nga agpabpabuya kadagidiay mabuya a rock a musika iti Baba a Bangir ti Daya ti Manhattan, ken pinirmaan ti Streamline Records babaen idi gibus ti 2007. Idi panawen tipanagtrabahona a kas mannurat ti musika para iti kompania ti plaka, ti bosesna ket nakaala kadagiti panakaimatang ti agrerehistro nga artista ni Akon, a nagpirma kaniana ti bukodna nga etiketa ti Kon Live Distribution.


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Ezequiel 36:1-38
36 “Ket no maipapan kenka, O anak ti tao, agipadtoka maipapan iti bambantay ti Israel, ket masapul a kunaem, ‘O bambantay ti Israel,+ denggenyo ti sao ni Jehova.2 Daytoy ti kinuna ti Soberano nga Apo Jehova: “Iti rason a ti kabusor kinunana maibusor kadakayo,+ ‘Aha! Uray dagiti nangato a disso idi un-unana a tiempo+—kas sanikua nagbalin a kukuami!’”’+3 “Gapuna agipadtoka, ket masapul a kunaem, ‘Daytoy ti kinuna ti Soberano nga Apo Jehova: “Iti rason, iti mismo a rason nga adda panamaglangalang+ ken panangsikbab kadakayo manipud iti amin a sikigan,+ tapno agbalinkayo a sanikua kadagidiay nabatbati iti nasnasion+ ket agtultuloy a mapagsasaritaankayo babaen ti dila+ ket adda dakes a damag iti tengnga ti ili,+4 gapuna, O bambantay ti Israel,+ denggenyo ti sao ti Soberano nga Apo Jehova! Daytoy ti kinuna ti Soberano nga Apo Jehova kadagiti bantay ken kadagiti turod, kadagiti pagayusan ti waig ken kadagiti ginget ken kadagiti walangwalang a disso a napaglangalang+ ken kadagiti napanawan a siudad a nagbalin a samsamen ken uyawen dagidiay nabatbati iti nasnasion nga adda iti aglikmut;+5 gapuna daytoy ti kinuna ti Soberano nga Apo Jehova, ‘Sigurado nga iti apuy ti regtak agsaoakto+ maibusor kadagidiay nabatbati iti nasnasion ken maibusor iti Edom, ti intero dayta,+ dagidiay a nangited iti dagak iti bagbagida kas sanikua buyogen ti panagrag-o ti isuamin a puso,+ buyogen ti pananglais iti kararua,+ maipagapu iti pagpaarabanna ken maipaay a samsam.’”’+6 “Gapuna agipadtoka maipapan iti daga ti Israel, ket masapul a kunaem kadagiti bantay ken kadagiti turod, kadagiti pagayusan ti waig ken kadagiti ginget, ‘Daytoy ti kinuna ti Soberano nga Apo Jehova: “Adtoy! Siak iti regtak ken iti pungtotko masapul nga agsaoak, iti rason a ti pannakaipababa babaen kadagiti nasion isu ti inawityo.”’+7 “Gapuna daytoy ti kinuna ti Soberano nga Apo Jehova, ‘Siak intag-ayko ti imak iti maysa a sapata+ a dagiti nasion nga adda kadakayo iti aglikmut—isuda awitendanto ti bukodda a pannakaipababa.+8 Ket dakayo, O bambantay ti Israel, isaringityonto dagiti bukodyo a kangrunaan a sanga ket ipaayyo ti bukodyo a bunga maipaay iti ilik nga Israel,+ ta immasidegda agingga iti punto a sumrekda.+9 Ta adtoy paborak kadakayo, ket sigurado a bumaw-ingakto kadakayo,+ ket pudno a matalonkayto ken mamulaan iti bin-i.+10 Ket paaduekto kadakayo dagiti tattao, ti intero a balay ti Israel, isuamin dayta,+ ket masapul a mapagnaedan dagiti siudad,+ ket dagiti met laeng walangwalang a disso mabangondanto manen.+11 Wen, paaduekto kadakayo dagiti tattao ken dagiti animal,+ ket sigurado nga umadudanto ken agbalinda a nabunga, ket pudno a pagbalinenkayto a mapagnaedan kas idi immuna a kasasaadyo+ ket agaramidakto iti naim-imbag ngem idi damo a kasasaadyo;+ ket kasapulanto a maammuanyo a siak ni Jehova.+12 Ket kadakayo papagnaekto dagiti tattao, ti mismo nga ilik nga Israel, ket tagikuaendakayto,+ ket agbalinkayto kadakuada a pagtatawidan a sanikua,+ ket saanyonto nga ulilaen+ manen ida iti uray aniaman nga annak.’”13 “Daytoy ti kinuna ti Soberano nga Apo Jehova, ‘Iti rason nga adda dagidiay agkunkuna kadakayo: “Sika maysaka a manangalun-on kadagiti tattao, ket nagbalinka a daga a mangulila kadagiti nasionmo iti annak,”’+14 ‘gapuna saanmonton nga alun-onen dagiti tattao,+ ket dagiti nasionmo saanmonton nga ulilaen iti annak,’+ kuna ti Soberano nga Apo Jehova.15 ‘Ket saanakton a mangipangngeg pay iti mangipababa a panagsao dagiti nasion maipapan kenka,+ ket saanmonton nga awiten ti panangumsi dagiti ili,+ ket saanmonton a pagtibkolen dagiti nasionmo,’ kuna ti Soberano nga Apo Jehova.”16 Ket ti sao ni Jehova nagtultuloy a dumteng kaniak, a kunkunana:17 “Anak ti tao, ti balay ti Israel agnanaedda idi iti dagada, ket rinugrugitanda dayta babaen iti dalanda ken babaen kadagiti pannakilangenda.+ Kas iti kinarugit ti panagkadawyan ti nagbalinan ti dalanda iti sanguanak.+18 Ket imbuyatko ti pungtotko kadakuada maigapu iti dara nga imbuyatda iti daga,+ ti daga a rinugitanda babaen kadagiti makadurmen nga idoloda.+19 Ket pinagwarawarak ida kadagiti nasion, iti kasta naiwarawarada iti dagdaga.+ Inukomko ida maitunos iti dalanda ken maitunos iti pannakilangenda.+20 Gapuna simrekda kadagiti nasion a simrekanda, ket dagiti tattao tinabbaawanda ti nasantuan a naganko+ iti panangikunada mainaig kadakuada, ‘Dagitoy isuda ti ili ni Jehova, ket rimmuarda manipud iti dagana.’+21 Ket kaasiakto ti nasantuan a naganko, a tinabbaawan ti balay ti Israel iti tengnga dagiti nasion a simrekanda.”+22 “Gapuna kunaem iti balay ti Israel, ‘Daytoy ti kinuna ti Soberano nga Apo Jehova: “Saan a maipagapu kadakayo nga aramidek dayta, O balay ti Israel, no di ket maigapu iti nasantuan a naganko, a tinabbaawanyo iti tengnga dagiti nasion a simrekanyo.”’+23 ‘Ket sigurado a santipikarekto ti naindaklan a naganko,+ a matabtabbaawan idi iti tengnga dagiti nasion, a tinabbaawanyo iti tengngada; ket kasapulanto a maammuan dagiti nasion a siak ni Jehova,’+ kuna ti Soberano nga Apo Jehova, ‘inton masantipikarak kadakayo iti imatangda.+24 Ket alaenkayto manipud kadagiti nasion ket ummongenkayo a sangsangkamaysa manipud iti amin a dagdaga ket iyegkayo iti dagayo.+25 Ket mangiwarsiakto kadakayo iti nadalus a danum, ket agbalinkayto a nadalus;+ dalusankayto kadagiti amin a kinarugityo+ ken kadagiti amin a makadurmen nga idoloyo.+26 Ket ikkankayto iti baro a puso,+ ket mangikabilak iti unegyo iti baro nga espiritu,+ ket ikkatekto ti puso a bato iti lasagyo ket ikkankayo iti puso a lasag.+27 Ket ikabilkonto ti espirituk iti unegyo,+ ket agtignayakto tapno iti kasta magnakayto kadagiti alagadek,+ ket salimetmetanyonto dagiti hudisial a pangngeddengko ket pudno nga itungpalyo.+28 Ket sigurado nga agnaedkayto iti daga nga intedko kadagidi ammayo,+ ket agbalinkayto nga ilik ket siak agbalinakto a Diosyo.’+29 “‘Ket isalakankayto kadagiti amin a kinarugityo+ ket awagak ti bukel ken paaduek, ket saanakto a mangipagteng kadakayo iti nakaro a bisin.+30 Ket sigurado a paaduekto ti bunga ti kayo, ken ti apit ti talon, tapno iti kasta saanyonton nga awaten ti umsi ti nakaro a bisin iti tengnga dagiti nasion.+31 Ket sigurado a malagipyonto dagiti dakes a dalanyo ken dagiti pannakilangenyo a saan a naimbag,+ ket sigurado a makariknakayto iti pannakarumen iti bukodyo a kinatao maigapu kadagiti biddutyo ken maigapu iti nakarimrimon a bambanagyo.+32 Saan a maipagapu kadakayo nga aramidek daytoy,’+ kuna ti Soberano nga Apo Jehova, ‘maammuanyo koma. Agbainkayo ken makariknakayo iti pannakaipababa gapu iti daldalanyo, O balay ti Israel.’+33 “Daytoy ti kinuna ti Soberano nga Apo Jehova, ‘Iti aldaw ti panangdalusko kadakayo manipud kadagiti amin a biddutyo pagbalinekto met a mapagnaedan dagiti siudad,+ ket masapul a mabangon manen dagiti walangwalang a disso.+34 Ket ti met laeng langalang a daga matalonto, yantangay nagbalin a langalang a rebbek iti imatang ti tunggal lumablabas.+35 Ket sigurado a kunaento dagiti tattao: “Daydiay a daga a napaglangalang nagbalin a kas iti minuyongan ti Eden,+ ket dagiti siudad a rebbek ken napaglangalang ken narba nasarikedkedan; nagbalinda a mapagnaedan.”+36 Ket dagiti nasion a mabatinto iti aglikmutyo kasapulanto a maammuanda a siak, ni Jehova, binangonko ti bambanag a narba,+ minulaak ti napaglangalang. Siak, ni Jehova, sinaok ket inaramidko dayta.’+37 “Daytoy ti kinuna ti Soberano nga Apo Jehova, ‘Daytoy ti bay-akto pay a biroken kaniak ti balay ti Israel nga aramiden maipaay kadakuada:+ Paaduekto ida kadagiti tattao kas iti maysa nga arban.+38 Kas iti maysa nga arban dagiti nasantuan a tattao, kas iti arban ti Jerusalem kadagiti panawen ti piestana,+ iti kasta dagiti siudad a rebbek mapnodanto iti arban dagiti tattao;+ ket kasapulanto a maammuan dagiti tattao a siak ni Jehova.’”


text:
Masturbation – daytoy kadi ket basol kuna iti Biblia?
Saludsod: Masturbation – daytoy kadi ket basol kuna iti Biblia?
Sungbat: Saan a direkta nga kinuna ti Biblia nga ti masturbation ket maysa a basol. Nupay kasta, saanen a rumbeng a damagen no ti rikna ken panagpanunot nga mangiduron iti tao iti masturbation ket basol. Ti masturbation ket pagbanagan ti seksual ken naalas a panagpanunot maigapu iti panagbuya ken panagbasbasa kadagiti banag nga makariing iti seksual a panagrayo. Dagitoy a parikut ti rumbeng a malawlawagan. No ti panagrayo a seksual ket mapaglikudan ken mapagballigian – saanen nga agbalin a saritaan ti parikut maipapan iti masturbation. Kunkunaen kadatayo ti Biblia nga rumbeng nga liklikan uray ania a langa ti seksual nga maisupiat iti nasayaat a kababalin (Taga-Efeso 5:3). Saan a makalasat ti nakuna a pannakasuot ti panagaramid ti masturbation. No dadduma ti napintas a pannakasuot tapno maamoan no ti maysa a banag ket basol wenno saan ket no saanka a mabain nga ibaga iti sabali ti ar-aramidem. No mabain ka nga maamoan ti sabali ti ar-aramidem, mabalin a daydiay nga ar-aramidem ket basol. Ti maysapay a napintas nga pannakasuot ket no natalek ken adda nalinis nga konsensia nga dawaten iti Dios nga bendisionannatayo ken aramatenna ti maysa a naisalumina nga aramid para iti napintas a kalikagumna. Saanak a mamati nga ti masturbation ket maipagpannakkel ken maipagyamantayo iti Dios. Sursuruannatayo ti Biblia, “No adda aniaman nga aramidenyo, mangan man wenno uminumkayo, aramidenyo a pakaidayawan iti Dios” (1 Taga-Corinto 10:31).
No adda panagduadua no ti maysa a banag ket makaay-ayo iti Dios wenno saan, nasaysayaat no saanen nga aramiden daytoy a banag. Sigurado nga adda panagduadua no ti pagsasaritaan ket masturbation. “Ta basol ti uray ania a saan a maibatay iti pammati” (Taga-Roma 14:23). Saanko a nakita uray kaano nga kinuna ti Biblia nga ti masturbation ket maysa nga aramid nga makaited iti kadayawan iti Dios. Masapul met a mammoantayo nga dagiti bagitayo, uraypay dagiti kararua ken espiritutayo ket sinnubbot ken kukuan ti Dios. “Diyo kadi ammo a ti bagiyo ket templo ti Espiritu Santo? Diyo kadi ammo nga agtataeng kadakayo daytoy nga Espiritu nga inted ti Dios? Saanyo a kukua ti bagiyo no di ket kukua ti Dios. Nangina ti inggatangna kadakayo. Ngarud, aramatenyo ti bagiyo a pakaidayawan ti Dios” (1 Taga-Corinto 6:19-20).
Gapu kadagiti nakuna a pamunganayan, sigurado a makunak nga ti masturbation ket maysa a basol kinuna ti Biblia. Saanak a mamati a ti masturbation ket makaay-ayo iti Dios ken makalasat iti pannakasuot ti pangtagikua ti Dios kadagiti bagitayo.
Agsubli iti kasangoan a panid ti Ilocano
Masturbation – daytoy kadi ket basol kuna iti Biblia?


text:
Hadji Muhtamad, Basilan
Ti Hadji Muhtamad ket maysa a maika-6 a klase nga ili iti probinsia ti Basilan iti Filipinas.
Dagiti baranggay[urnosen | urnosen ti taudan]
Ti Hadji Muhtamad ket nabingbingay a politikal kadagiti 10 a barbaranggay.[3]
- Baluk-Baluk
- Dasalan
- Lubukan
- Luukbungsod
- Mananggal
- Palahangan
- Panducan
- Sangbay Big
- Sangbay Small
- Tausan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Basilan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ "Probinsia ti Basilan". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
NO ANIA TI KUNA TI BIBLIA
Pornograpia
Ibilang kadi ti Biblia a dakes ti pornograpia?
“Tunggal maysa nga agtultuloy a mangmatmat iti maysa a babai tapno gartemanna nakikamalalan kenkuana iti pusona.”—Mateo 5:28.
APAY A PAKASEKNAM?
Ad-adun ken nalaklakan a magun-odan ita ti pornograpia ngem idi. No kayatmo nga anamongannaka ti Dios ken agbiagka a naragragsak, rumbeng nga ammuem ti panangmatmat ti Dios maipapan iti pornograpia.
TI KUNA TI BIBLIA
Ti pornograpia ket saan nga espesipiko a dinakamat ti Biblia. Ngem ti panagusar iti pornograpia ket direkta a maikontra iti adu a prinsipio ti Biblia.
Kas pagarigan, nalawag nga ipakdaar ti Biblia nga agtungpal iti pannakikamalala no ti kasado ket “agtultuloy a mangmatmat iti maysa a babai” a dina asawa, ken gartemanna ti makiseks kenkuana. Ti prinsipio a nakaibasaran dayta a kinuna ti Biblia ket agaplikar iti asinoman, naasawaan man wenno saan, nga “agtultuloy a mangmatmat” kadagiti pornograpiko a ladawan a tarigagayanna ti makiraman iti seksual nga immoralidad. Ti kasta nga aramid ket nalawag a kagura ti Dios.
Dakes kadi ti pornograpia uray no saan met nga agtungpal iti pannakiabig?
“Papatayenyo, ngarud, dagiti kameng ti bagiyo . . . no maipapan iti pannakiabig, kinarugit, panaggartem iti sekso, makapasakit a tarigagay, ken kinaagum.”—Colosas 3:5.
TI KUNA TI TATTAO
Pagduaduaan ti dadduma a managsirarak nga adda nalawag a pakainaigan ti pornograpia iti aktual a naalas a seksual nga aramid. Ngem talaga kadi nga immoral ti panagusar iti pornograpia a mismo?
TI KUNA TI BIBLIA
Dakamaten ti Biblia nga immoral ti “naalas a panagang-angaw.” (Efeso 5:3, 4) Kasano koma ngarud a saan nga immoral ti pornograpia? Masansan a karaman iti pornograpia ita ti nairekord a pannakaipabuya dagiti aktual a pannakikamalala, homoseksualidad, ken dadduma a kita ti pannakiabig. Talaga la ketdi nga ad-adda a makarimon iti Dios ti panagbuya nga addaan iti panaggartem ngem iti naalas a panagsasao.
Agtultuloy a pagdedebatean dagiti managsirarak ti posibilidad a tuladen dagiti tattao ti dinederrep nga aramid nga iparparegta ti pornograpia. Ngem nalawag a pasingkedan ti Biblia a ti panagusar iti pornograpia ket makadadael a mismo iti relasion ti maysa a tao iti Dios ken makarimon unay iti Dios. Ibalakad ti Biblia: “Papatayenyo, ngarud, dagiti kameng ti bagiyo . . . no maipapan iti pannakiabig [ken] panaggartem iti sekso.” (Colosas 3:5) Ti kasumbangir ti ar-aramiden dagiti agus-usar iti pornograpia—imbes a papatayenda dagiti kasta a tarigagay, parparayrayen ken rubrubrobanda dagita.
Ania ti makatulong kenka a mangliklik iti panagusar iti pornograpia?
“Birokenyo ti naimbag, ket saan a ti dakes . . . Guraenyo ti dakes, ket ayatenyo ti naimbag.”—Amos 5:14, 15.
TI KUNA TI BIBLIA
Nadakamat iti Biblia dagiti mahilig idi iti seksual nga immoralidad, managbartek, ken mannanakaw a nakaisardeng iti makadadael a kababalinda. (1 Corinto 6:9-11) Kasano? Inyaplikarda ti sirib a masarakan iti Sao ti Dios isu a nasursuroda a guraen ti dakes.
Posible a masursuro ti pananggura iti pornograpia no panunoten dagiti dakes nga epekto daytoy a makadangran a bisio. Naammuan iti nabiit pay a panagadal nga impablaak ti Utah State University a ti dadduma nga agus-usar iti pornograpia napasaranda ti “depression, nadadael a relasion, dida kayat ti makikadua iti sabsabali” ken ti dadduma pay a dakes nga epektona. Kas nadakamaten, kagura ti Dios ti panagbuya iti pornograpia, isu a nakarkaro nga amang ti panangdangran dayta. Lapdanna ti tattao nga agbalin a gayyem ti Dios.
Matulongannatay ti Biblia a mangsursuro nga ayaten ti naimbag. No kanayon a basaentayo ti Biblia, umuneg ti panagayattayo kadagiti pagalagadanna iti moral. Dayta ti tumulong kadatayo a manggura iti pornograpia ken mangtulad iti salmista a nangisurat: “Saankonto nga isaad iti sanguanan dagiti matak ti aniaman a banag nga awan kaes-eskanna.”—Salmo 101:3.


text:
Friday, August 12, 2011
MARINE CULTURE PROJECT TI BFAR, MALUKTAN DITOY ILI TI CABUGAO
Cabugao, Ilocos Sur – Naangay ti Consultative Meeting/Dialogue on Mariculture Zone iti pannakailunsad ti Marine Culture Project para iti dua a Coastal Barangays ti ili a Cabugao, Brgys. Sabang ken Dardarat idi Agosto 10, 2011 babaen iti napagtipon a grupo ti opisiales ti Bureau of Fisheries and Aquatic Resources (BFAR), Opisiales ti Barangay Sabang ken Barangay Dardarat, Sangguniang Bayan, Opisina ti Mayor, ken DA-LGU iti SB-ABC Hall, Cabugao, Ilocos Sur.
Kangrunaan a panggep ti pannakaaramid ti naisalumina a disso a pagpatanoran kadagiti masasao a High Value Fin Fishes a pakaibilangan ti bangus ken kapiged tapno mapreserba ken mapasayaat pay ti wagas ti pangikanan kadagiti disso a mainugot ti kaadalemna a paset ti baybay a masakupan dagitoy a dua a barangays ti ili.
Paset ti konsultasion ti maisayangkat a panagsanay kadagiti maseknan a mangaywan kadaytoy a proyekto ti BFAR ken ti pannakaestablisar ti beddeng ken kalawa ti proyekto ken iti mapagtutulagan iti nagbaetan ti BFAR ken dagiti agipuonan (investor). Manamnama a mangparnuay pay ti pagsapulan dagiti lumugar iti nadakamat a barangays iti pannakaigannuat ti proyekto.
Iti Barangay Sabang, mapattapatta a maaddaan ti 40 ektaria a kalawa ti paset ti baybay a maituding para iti proyekto ti mariculture idinto ta 4 ektaria met ti Barangay Dardarat nga umabot ti 55-95 feet ti kaadalemna a pagpatanoran ti nangato ti kalidadna nga ikan.
Apaman a mabukel ken maipatungpal ti proyekto, mapagtitinnulongan met laeng ti pannakamonitorna babaen kadagiti nadakamat nga Ahensia ken opisina babaen iti pannakabukel ti Project Executive Management Council a mangtarawidwid iti nadakamat a proyekto.
Nagatendar iti nasao a konsultasion da BFAR Provincial Coordinator Rogelio Ragonjan, Regional Fishery Coordinator Belmor Bugaoan, Mayor Ediboy S. Cobangbang, Jr., Vice Mayor Danny Q. Gazmen, SB Members Vicky S. Serna ken Dr. Carlito S. Pano, Mary-ann Solomon, Division Chief, Anti-Illegal Fishing ti BFAR, Brgy. Captain Edgardo S. Cobangbang, Sr. ti Brgy. Sabang ken Brgy. Captain Danny Garcia ti Brgy. Dardarat kasta met iti DA-LGU nga idauluan ni Mrs. Zenaida S. Andrada, Municipal Agriculturist, ken Mrs. Milagros Ramirez-Paz, Municipal Fishery Coordinator ti Cabugao.
Dinayaw ken inawat ni Mayor Ediboy daytoy a maiyusuat a proyekto ti BFAR kadagitoy dua a coastal barangays iti ili ken segun iti opisina ti BFAR, maikapito a disso a napili ti kabaybayan ti ili a Cabugao a pakailunsadanen daytoy a proyekto iti Rehion Uno.# (Joed Sajonia)
Posted by Bayan ng Cabugao, Ilocos Sur at 3:38 PM
Subscribe to: Post Comments (Atom)


text:
SALUDSOD DAGITI AGTUTUBO
Panamarsua Wenno Ebolusion?
—Paset 4: Kasano a Mailawlawagko ti Panamatik iti Panamarsua?
Mamatika iti panamarsua, ngem dimo kayat nga ibaga dayta kadagiti kaeskuelaam. Nalabit ti ebolusion ngamin ti isursuro dagiti libroyo ken madanaganka amangan no pagkakatawaandaka dagiti mannursurom ken kaklasem. Kasanom a situtured a maibaga ken mailawlawag ti panamatim iti panamarsua?
Kayam dayta!
Nalabit ipagarupmo: ‘Saanak a nalaing a mangilawlawag iti siensia ken makidebate maipapan iti ebolusion.’ Dayta ti narikna idi ni Danielle. “Diak maitured a kontraen ti mannursurok ken dagiti kaklasek,” kinunana. Kasta met laeng ni Diana: “Matikawak no makirinnasonda babaen kadagiti scientific terms.”
Nupay kasta, ti panggepmo ket saan a tapno mangabak kadagiti argumento. Daytoy ti naimbag a damag: Saan a kasapulan a nakalalaingka iti science tapno mailawlawagmo no apay a para kenka, ti panamarsua ti rasonable a mangilawlawag iti kaadda ti amin a banag ditoy daga.
Suhestion: Usarem ti simple a lohika iti Biblia a mabasa iti Hebreo 3:4: “Tunggal balay adda nangibangon, ngem ti nangibangon iti amin a bambanag isu ti Dios.”
Kastoy ti panagrason ti agtutubo a ni Carol maipapan iti prinsipio ti Hebreo 3:4: “Ipapanmo a magmagnaka iti naraber a kabakiran. Kasla awan pakakitaan nga addan tao a napan dita. Ngem idi nagdumogka, nakakitaka iti toothpick. Ania ti konklusionmo? Kaaduan la ketdi ti mangibaga nga ‘Adda immay idin ditoy.’ No ti bassit ken di unay napateg a kas iti toothpick ket ebidensia nga adda tao a naggapuan dayta, di nakarkaro pay nga amang nga ad-adu ti prueba nga adda nagtaudan ti uniberso ken ti amin nga adda iti dayta!”
No adda mangibaga: “No husto ti panamarsua, asino ngarud ti nangparsua iti Namarsua?”
Mabalin nga isungbatmo: “Saan a gapu ta ditay maawatan ti amin maipapan iti Namarsua, kaipapanan daytan nga awan ti Namarsua. Kas pagarigan, nalabit dimo am-ammo ti tao a nangdisenio iti selponmo, ngem kaskasdi a patiem nga adda nangdisenio iti dayta, di ngamin? [Palubosam a sumungbat.] Nagadu ti mabalin a maammuantayo maipapan iti Namarsua. No interesadoka, maragsakanak a mangibaga kadagiti naammuakon maipapan kenkuana.”
Agsaganaka
Kuna ti Biblia a rumbeng a ‘kankanayon a sisasaganaka nga agikalintegan iti sanguanan ti tunggal maysa nga agkalikagum kenka iti rason maipaay iti namnama nga adda kenka, ngem aramidem ti kasta buyogen ti naalumamay a kababalin ken nauneg a panagraem.’ (1 Pedro 3:
No ania ti ibagam. Napateg ti panagayatmo iti Dios ken dayta ti mangtignay kenka nga agsao maipapan kenkuana. Ngem nalabit saan nga umdas ti basta panangibagam kadagiti tattao nga ay-ayatem unay ti Dios tapno makombinsirda a ti Dios ti nangparsua iti amin a banag. Nasaysayaat nga amang nga agusarka kadagiti pagarigan manipud iti nakaparsuaan tapno maipakitam no apay a nainkalintegan ti mamati iti panamarsua.
No kasano ti panangibagam. Papigsaem ti pakinakemmo ngem saanka koma nga agbalin a bastos wenno arogante. Posible nga ikabilangan dagiti tattao ti kapanunotam no nadayaw ti panagsaom maipapan iti patpatienda ken bigbigem nga adda kalinteganda a mangaramid kadagiti bukodda a konklusion.
“Panagkunak, masapul a saan a pulos a makapainsulto ti pannakisaritatayo wenno kasla ket ’tay ammotayon ti amin. Awan ti pagimbaganna ti napangas a panagsasao.”
—Elaine.
Dagiti makatulong kenka a mangilawlawag iti patpatiem
“No ditay nakasagana,” kuna ti tin-edyer a ni Alicia, “ditayto lattan agtagtagari tapno saantay laeng a mapabainan.” Kas imbaga ni Alicia, napateg ti panagsagana tapno agballigitayo. Kuna ni Jenna: “Mas komportableak a makisarita maipapan iti panamarsua no adda naisaganak a simple a pagarigan a mangsuportar iti patpatiek.”
Pakasarakam ngay kadagita a pagarigan? Adu nga agtutubo ti nagballigin babaen ti panangusarda kadagitoy:
The Origin of Life
—Five Questions Worth Asking
The Wonders of Creation Reveal God’s Glory (video)
Dagiti serye ti “Nadisenio Kadi?” iti magasin nga Agriingkayo! (I-type ti sasao [agraman quotation marks] a “nadisenio kadi” iti kahon a kaabay ti BIROKEN iti Watchtower ONLINE A LIBRARIA.)
Usarem ti Watchtower ONLINE A LIBRARIA para iti kanayonan a panagsukimat.
Nalabit makitamto met a makatulong no repasuem dagiti napalabas nga artikulo iti daytoy a serye a “Panamarsua Wenno Ebolusion?”
Suhestion: Mangpilika kadagiti pagarigan a makakombinsir kenka. Nalaklakanto ngamin a matandaanam ken kabaelamto nga ibaga dagita a situtured. Praktisem no kasano nga ilawlawagmo ti patpatiem.


text:
Imbatad ni Mayor Ediboy nga adda supapak ti natulnog nga agbayad ken mangisakit ti asosasion nga iti maipasublat a pundo ket maibanag a nasayaat a para iti pagsayaatan ti sapasap.
Kadua ti Alkalde ni SB Member Benedict M. Savellano, Chairman, Komite ti Agrikultura a nakisarsarita kadagiti opisiales ti mannalon sakbay a nayawat kadakuada ti Tseke-da.
“Karaman iti resolusion ti Pederasion ti 18 nga asosasion ket manamnama a maisarunoda a maikkan ti loan,” imbatad ni Mr. Elmer G. Bromeo, Federated Farmers President.
“Agyamankami kada Apo Mayor ken Konsehal ta tatta la a naaktibo dagiti mannalon. Adda met kastoy idi ngem namaymayat ti pannakaiwardasna tatta,” kinuna ni Mr. Gilmar Solmerin, Presidente ti Salapasap Farmers Association.
“Pagilasinan nga dimmur-asen ti kaammuan ti mannalon iti napaypayso a pannakaipataray ti asosasion,” insupusop ni Mr. Arthoro Solis, Presidente ti Arnap Farmers Association. # (Web In-Action)


text:
Inawat ni AT/MENRO Designate Edgar S. Balangatan manipud ken ni Mr. Arthur T. Madayag, FDGFI Representative ken Mr. Michael Arreola, Delivery Trucking Representative.
Dagitoy a seedlings ket prayoridad a kiddawen dagiti Kapitanes ti Barangay ti Munisipalidad ti Cabugao tapno isuda ti mangibagnos kadagiti kalugaranda ti pakaimulaanda ken ti pannakasustener ti pannakapatan-ayda, segun ken ni MENRO Balangatan.
Ti pannakaawis dagiti NGO’s nga agited ti seedlings ket mangipasingked ti panagtalekda iti agtultuloy a pannakaidur-as ti programa a Greening ken Reforestation babaen ti Gobierno Munisipal nga idauluan ni Mayor Edgardo “Ediboy” S. Cobangbang, Jr. ita a panawen ti Environment Month, innayon pay ni MENRO Balangatan. # (Web In-Action)


text:
Tacurong
Ti Siudad ti Tacurong ket maysa a maika-4 a klase a siudad iti probinsia iti Sultan Kudarat iti Filipinas.
Dagiti baranggay[urnosen | urnosen ti taudan]
Ti Siudad ti Tacurong ket nabingbingay a politikal iti 20 a barbaranggay.[2]
- Baras
- Buenaflor
- Calean
- Carmen
- D'Ledesma
- Gansing
- Kalandagan
- Lower Katungal
- New Isabela
- New Lagao
- New Passi
- Poblacion
- Rajah Nuda
- San Antonio
- San Emmanuel
- San Pablo
- Upper Katungal
- Tina
- San Rafael
- Lancheta
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Sultan Kudarat". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Sultan Kudarat". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Zacarias 2:1-13
2 Ket intangadko dagiti matak ket kimmitaak; ket, adtoy! adda maysa a lalaki, ket iti imana adda tali a pagrukod.+2 Gapuna kinunak: “Sadino ti papanam?”Kinunana kaniak kalpasanna: “Mapanko rukoden ti Jerusalem, tapno kitaek ti pakadagupan ti kaakabana ken ti pakadagupan ti kaatiddogna.”+3 Ket, adtoy! rumrummuar idi ti anghel a makisasao kaniak, ket adda sabali pay nga anghel a rumrummuar a sumabet kenkuana.4 Idin kinunana kenkuana: “Agtarayka, agsaoka iti agtutubo a lalaki nga adda sadiay, a kunaem, ‘“Kas iti nawayang nga aw-away a pagilian mapagnaedanto ti Jerusalem,+ gapu iti kinaadu ti tattao ken naamo nga an-animal iti tengngana.+5 Ket siak agbalinakto kenkuana,” kuna ni Jehova, “a maysa a pader nga apuy iti intero nga aglikmut,+ ket maysa a dayag ti pagbalinakto iti tengngana.”’”+6 “Ay dakayo! Ay dakayo! Pumanawkayo, ngarud, iti daga ti amianan,”+ kuna ni Jehova.“Ta iti turong ti uppat nga angin ti langlangit inwaraskayo a sisasaknap,”+ kuna ni Jehova.7 “Ay sika, Sion!+ Agtalawka, sika a makipagnanaed iti anak a babai ti Babilonia.+8 Ta daytoy ti kinuna ni Jehova ti buybuyot, ‘Sumaruno iti dayag+ imbaonnak kadagiti nasion a nangag-agaw kadakayo;+ ta ti mangsagid kadakayo+ sagidenna ti bukel ti matak.+9 Ta adtoy iwadwadawadko ti imak maibusor kadakuada,+ ket kasapulanto nga agbalinda a samsam kadagiti adipenda.’+ Ket sigurado a maammuanyonto a ni met laeng Jehova ti buybuyot imbaonnak.+10 “Umkiska a sipipigsa ket agrag-oka, O anak a babai ti Sion;+ ta adtoy umayak,+ ket agtaengakto iti tengngam,”+ kuna ni Jehova.11 “Ket adu a nasion ti sigurado a maikapponto ken Jehova iti dayta nga aldaw,+ ket pudno nga agbalindanto nga ilik;+ ket agtaengakto iti tengngam.” Ket kasapulanto a maammuam a ni met laeng Jehova ti buybuyot imbaonnak kenka.+12 Ket ni Jehova sigurado a tagikuaennanto ti Juda kas bingayna iti rabaw ti nasantuan a daga,+ ket piliennanto manen ti Jerusalem.+13 Agulimekkayo, isuamin a lasag, iti sanguanan ni Jehova,+ ta bimmangon a mismo+ iti nasantuan a pagnaedanna.+


text:
Malagipyo Kadi?
Binasayo kadi a naimbag dagiti nabiit pay a ruar Ti Pagwanawanan? Bueno, kitaentayo no masungbatantayo dagiti sumaganad a saludsod:
Ania a paset ti aldaw ti Nisan 14 a maparti ti kordero ti Paskua?
Sigun iti dadduma a bersion ti Biblia, maparti ti kordero iti “nagbaetan ti dua a rabii,” kayatna a sawen, kalpasan ti ilelennek ti init ngem saan pay simmipnget. (Ex. 12:6)—12/15, panid 18-19.
Ania dagiti prinsipio ti Biblia a mabalin nga usaren dagiti agtutubo tapno makaaramidda iti nainsiriban a desision?
(1) Panangsapul nga umuna iti Pagarian ti Dios ken iti kinalintegna. (Mat. 6:19-34) (2) Panagserbi iti sabsabali nga agresulta iti kinaragsak. (Ara. 20:35) (3) Panagserbi iti Dios bayat ti kinaagtutubo. (Ecl. 12:1)—1/15, panid 19-20.
Ania nga uppat a kumakabalio ti agpatpataray sipud idi 1914?
Ni Jesus, kas nakasakay iti puraw a kabalio, pinaksiatna ni Satanas ken dagiti demoniona idiay langit. Ti nakasakay iti maris-apuy a kabalio ipamatmatna dagiti gubat a mangdiddidigra iti sangatauan. Ti nakasakay iti nangisit a kabalio irepresentarna ti bisin. Ti nakasakay iti nabessag a kabalio ket mangyeg iti makapapatay a sakit, a pakatkatayan ti minilion a tattao. (Apoc. 6:2-8)—2/1, panid 6-7.
Kaanonto ti “panagkasar ti Kordero”? (Apoc. 19:7)
Maangay ti “panagkasar ti Kordero” kalpasan a ti Ari, ni Jesu-Kristo, maan-anayna ti panagballigina, kayatna a sawen, kalpasan ti pannakadadael ti Babilonia a Dakkel ken ti gubat ti Armagedon.—2/15, panid 10.
Apay a ‘ninamnama’ dagiti Judio idi kaaldawan ni Jesus nga agparang ti Mesias? (Luc. 3:15)
Awan ti pammaneknektayo a naawatan dagiti Judio idi umuna a siglo ti padto ni Daniel maipapan iti Mesias a kas iti agdama a pannakaawattayo. (Dan. 9:24-27) Ngem nalabit nadamagda ti impakaammo ti maysa nga anghel iti sumagmamano a pastor wenno ti kinuna ni propeta Anna maipapan ken maladaga a Jesus iti templo. Adda met idi dagiti astrologo a mangbirbirok iti “nayanak nga ari dagiti Judio.” (Mat. 2:1, 2) Idi agangay, impasimudaag ni Juan a Manangbautisar nga asidegen nga agparang ti Kristo.—2/15, panid 26-27.
Ania ti aramidentayo tapno ti imbagatayo a Wen ket saan nga agbalin a Saan? (2 Cor. 1:18)
Bigbigentayo a ditay matungpal no dadduma ti sao wenno karitayo gapu ta saantayo a kontrolado ti kasasaad. Ngem no agkari wenno makitulagtayo, ikagumaantay koma a tungpalen dayta.—3/15, panid 32.
Kasanotayo a malabanan ti sulisog nga agbuya iti pornograpia?
(1) Baliwantayo a dagus ti kitaentayo no adda mataldiapantayo a makaparasuk a ladawan. (2) Saluadantayo ti panunottayo babaen ti panangipamaysatayo kadagiti positibo a bambanag ken panagkararag iti Dios. (3) Liklikantayo dagiti pelikula ken site iti Internet a naglaon iti pornograpia.—4/1, panid 10-12.
Ania dagiti di ninamnama a resulta ti panangpanaw ti maysa a Kristiano iti pamiliana tapno agtrabaho iti abrod?
No ikeddeng dagiti nagannak a panawan ti pamiliada, mabalin a maapektaran ti emosion ken kababalin dagiti annak. Mabalin nga agsakit ti nakemda kadagiti nagannakda. Ken mabalin a maipasango iti sulisog dagiti aginnaddayo nga agassawa.—4/15, panid 19-20.
Apay a tukkolenda idi ti saka dagiti kriminal a maibitin iti kayo?
Adda dagiti kriminal a pinapatay dagiti Romano iti kayo. Kiniddaw dagiti Judio a matukkol ti saka dagiti kriminal iti sibay ni Jesus. Dayta ti mangparigat iti panaganges dagiti kriminal ken mangpapartak iti ipapatayda. Iti kasta, saanen a kasapulan nga agpatnag a nakabitinda iti kayo. (Deut. 21:22, 23)—5/1, panid 11.
Ania nga uppat a saludsod ti laglagipentayo no makisarsaritatayo kadagiti tattao iti ministerio?
Siasino ti kasarsaritak? Sadino ti pakisarsaritaak kadakuada? Kaano a kasaritak ida? Kasano ti pannakisaritak kadakuada?—5/15, panid 12-15.
Kasano kaadu ti matmatay gapu iti panagsigarilio?
Bayat ti napalabas a siglo, 100,000,000 a tattao ti natay gapu iti panagsigarilio. Iti agdama, agarup 6,000,000 ti matmatay iti kada tawen.—6/1, panid 3.


text:
SIUDAD ITI SAN FERNANDO, La Union, Mayo 16 (PIA) — Nagsanay dagiti kameng ti pulis ditoy La Union ti panagpatubo ti maimula kayo wenno seedling production a kas paset ti pinirmaanda a Memorandum of Agreement ti nagbaetan ti Department of Environment and Natural Resources – Ecosystem Research and Development Sector (DENR-ERDS) ken ti Philippine National Police (PNP) para ti panagsuportada ti National Greening Program (NGP).
Naaramid ti dua nga aldaw a panagsanay idiay Camp Diego Silang, Carlatan ditoy siudad idi napalabas a bulan ti Abril. Datoy a panagsanay ket maipanggep ti panagpatubo iti kayo ken panagmentenar iti kaykayo ti kabakiran, indigenous trees ken fruit trees.
Taga-DENR-ERDS dagfiti nangidaulo ti panangisuro ken nagsanay kadagiti partisipantes.
Datoy a panagsanay ket tapno maisagana dagiti partisipante a magunggunaan wenno manayonan pay ti pagsiribanda ken paglainganda tapno maikkan ti importansia dagiti nadumaduma a kaykayo ti kabakiran ken kita ti indigeneous a kaykayo kasta met dagiti sumagmamano a teknolohia ti organic farming, nangnangruna ti produksyon ti liquid fertilizer ken pesticide nga mangmentenar dagiti nursery seedlings.
Datoy nga aktibidad ket maipadada iti proyekto ti PNP a napanaganan “Pulis Makakalikasan: 10 milyong Puno, Pamana sa Kinabukasan.”
Inaramid ti DENR dagiti materyales para dagiti aktibidades iti panagmulaan ti kayo a kas naisaad ti MOA, ngem dagiti bunubon a kasapulan ti datoy a tawen ket naikomitdan a nasapsapa kadagiti nadumaduma a kliyente ti ahensiya.
Dagiti kameng ti pulisya ket agaramidda ti balaya pagpatubuan wenno nurseries iti uneg ti kampo ti PNP, ken tumulong ti empleyado nga aggapu ti DENR a mangammo ti kita ti kayo a maikari para ti panagmulaan a kas naisaad ti agdama a panawen ken kondisyon ti daga ti nasao a lugar. Daytoy ket makatulong ti problema ti pagkurangan iti bunubon.
Datoy panagmulaan ti kayo ket nagaramid ti PNP iti kabukbukudanda a wagas tapno makatulongda a mapabassit ti epekto ti panagbalbaliw ti klema wennoclimate change ditoy aglawlaw, kuna ni Deputy Provincial Director for Operations PSupt. Robert Mesa.
Ti proyekto a Pulis Makakalikasan ket agpatingga inton Pebrero 28, 2013. Mairaman ti 140,000 nga empleyado ti PNP nga agmula iti agarup 72 tree seedlings kada empleyado wenno innem a kayo a bunubon kada bulan para ti maysa a tawen. (ANL/EMR-PIA1, La Union)


text:
Adu a kakailian ti nagkintayeg iti pannakapapatay ni Mayor Arsenio Agustin iti ili a Marcos, Ilocos Norte idi Sabado, June 3, 2017 bayat ti inspekyonna ti Dam Project idiay Brgy. Mabuti.
Maka-alinggaget ngamin ti wagas a pannakaisikap ti biagna. Sumagmamano a bala ti M16 Armalite Rifle ti nanggudas ti kakaisuna a biag ni apo Arsenio. Naaliaw pay ni Dingras Mayor Erdio Valenzuela, presidente iti Liga dagiti Mamayores ditoy Ilocos Norte, a nakakita ti nabawbawan a likod iti ulo ti piman a biktima idi immarayat isuna idiay Ospital nakapugsatan ti angis iti nasinged a pagayamna, segun ti media interview-na.
Napalaus ti ladladingit dagiti pamilia, kakabagyan, gagayyem ken ti sibubukel a Marcos town ti nasapa nga ipupusay ti mayorda. Nagmanto ti munisipioda ken naibaba nga half-mast pay ti bandera iti Pilipinas ti sango ti Balay iti Ili.
Kasta ti biag iti maysa a politiko. Glamoroso ngem narisko. Uray no kasano ti kinasenserona nga agserbi iti ili, syudad weno probinsya, haanto pulos makapudno. Addanto latta tumaod a parikut ken babak. Kas padatay a naiparsua a tao, addanto latta panagbiddotna bayat ti panagturayna. Awan ti perpekto a tao.
Segun ti balikas ni Senior Supt. Jose Melencio Nartatez Jr., provincial police director ditoy Ilocos Norte, ikarigatan dagiti inbestigadoresna a mangammo ti motibo iti krimen numan pay politika ken personal a susik ti immuna a kikitaenda nga anggulo a puon iti pammapatay.
Adda pay ketdin gungungona a kuarta (cash reward) a naidiaya iti siasinno man a makaited ti inpormasyon para ti panakasolbar ti kaso para ti hustisya a kalikagum a gun-oden dagiti naulila a pamilia Agustin. Sapay koma ta agari ti linak ken talna haan laeng a dita Marcos town ngem iti pay entero a probinsya.#